The Oxford Murders. The Oxford Murders – Rejissyor Álex de la Iglesia tomonidan 2008-yilda suratga olingan drama filmi. Ushbu triller film argentinalik matematik va yozuvchi Guillermo Martínezning 2003-yildagi xuddi shu nomli romanidan asosida suratga olingan. Filmda asosiy rollarni Elijah Wood, John Hurt, Leonor Watling va Julie Cox ijro etgan. Ishlab chiqarilishi. Film ispaniyalik Álex de la Iglesia rejissyorligidagi ispan-ingliz-fransuz filmi hisoblanadi. Elijah Woodning filmdagi roli tasdiqlanishidan avval, Meksikalik aktyor Gael García Bernal matematika oʻquvchisi rolini ijro etish uchun koʻrib chiqilgan edi. Bir necha hafta davomida kim bosh rolda boʻlishi taxmin qilindi. 2006-yil 26-dekabr kuni Tornasol Films tomonidan Woodning asosiy rolga qoʻyilganligini ommaga eʼlon qilindi. De la Iglesia Woodni maqtab: „Men Elijah bilan ishlashdan mamnunman, u, shubhasiz, sohasining eng kuchli mutaxassisi va bu film uchun mukammal nomzod“ deya taʼrifladi. Britaniyalik aktyor John Hurt universitet professori rolini ijro etgan va yosh talabalarga bir qator qotilliklarni toʻxtatishga yordam bergan. Avvalroq, Aktyor Michael Caine bu rol uchun nomzodlikka berilgan edi. De la Iglesia har kuni oʻzining blogida filmning suratga olish jarayonlarida yuz bergan oʻziga xos voqealarni yoritib bordi. Film uning odatdagi qora komediya janridan tashqari dramatik yoʻnalishdagi birinchi qadamidir. Suratga olish ishlari 2007-yilning 22-yanvarida boshlandi va 24-mart kuni Oksfordda va Londondagi Viktoriya va Albert muzeyining Cast Courtida oʻz yakuniga yetdi. Namoyish etilishi. 2008-yil 25-aprel kuni film Odeon Sky Filmworks tomonidan Buyuk Britaniyada yaratildi va 1-sentyabrda ilk marotaba DVD-da namoyish etildi. Biroq, AQShda 2010-yilgacha film namoyishiga ruxsat berilmadi. Vanihoyat, 2010-yil 2-iyul kuni VOD va 6-avgust kuni kinoteatrlarda namoyish etish boshlandi. 2010-yil 5-oktyabrda filmning DVD va Blu-ray disk versiyasi chiqarila boshladi. Qabul qilinishi. "The Oxford Murders" asosan salbiy tanqidlar oldi. "San-Fransisko Chronicle" tanqidichisi David Lewis: filmda „koʻplab iqtidorli odamlar“ ishtirok etganligiga qaramay, unda „qora ssenariy“ borligini va „boshdan oxirigacha zerikarli“ ekanligini yozgan. Variety filmidan Jonathan Holland filmni unchalik tanqid qilmagan boʻlsa-da dialog va ishqiy syujetda ayb topdi va uni „sayqallangan, ammo batafsil yoritilmagan“ deb taʼkidladi. „Rotten Tomatoes“ sharh agregatorida ushbu film 17% reytingga ega boʻlgan. Tilshunos professor Geoffrey Pullum esa filmga nisbatan keskin sharh yozgan.